Source: https://bihorstiri.ro/mai-e-o-zi-si-maine/
Timestamp: 2020-07-10 03:54:54+00:00

Document:
BihorStiri.ro Mai e o zi şi mâine - BihorStiri.ro
Mai e o zi şi mâine
apr. 11, 2012 Florin Coman Baschet, Sport 0 1269 vizualizari
CSM Oradea a pierdut primul joc din sferturile de finală ale play-off ului Diviziei A de baschet masculin disputat miercuri seara la Brazi, în compania multiplei campioane CSU Asesoft Ploieşti. Orădenii n-au prins chiar cea mai bună zi iar ploieştenii, care au condus clar ostilităţile, s-au impus cu 71-63 dar mai clar decât o arată scorul. De altfel în momentul în care Asesoft a avut peste 15 puncte avantaj Cristian Achim a început să ruleze întregul lot păstrând energiile pentru mâine, când, de la ora 18, cele două echipe se vor întâlni din nou, tot la Brazi. Deocamdată Asesoft a deschis scorul: 1-0 dar este abia începutul.
După 20-15 la finele primului sfert în care un time out al lui Achim a salvat ceva, în al doilea istoria s-a repetat. Asesoft, montată perfect pentru acest meci a trecut 36-27 la pauza mare pentru a câştiga practic în sferul trei când diferenţa a crescut la 61-42.
Abia în ultima pătrime orădenii au reuşit să mai refacă ceva din diferenţă, pregătindu-se practic pentru jocul de mine când, cu siguranţă vor încerca să dărâme mitul Asesoft, acolo unde nu au câştigat niciodată în istorie.
CSU Ploieşti – CSM Oradea 71 – 63
Scorul pe sferturi: 20-15 16-12 25-15 10-21
Ploieşti: Szijarto 7, Santana 5, Burlacu 5, Albijanici 5, Tica 16, Căpuşan 2, Cepulis 6, Hargrove 15, Vlahovici 10.
CSM Oradea: Pascu, Ştefan, Lupusavei, Marici, Paşca 3, Pesici 8, Topchov 2, Hora, Navickas 9, Lazar 1, Ţibârnă 15, Markovici 11. Antrenor: Cristian Achim.
Rezultatele din play off; meciul 1:
Gaz Metan – Energia Rovinari 84-69 (1-0)
U Cluj – BCM Tg. Mureş 74-72 (1-0)
BC Timişoara – CSM Bucureşti 84-97 (0-1)
CSU Ploieşti – CSM Oradea 71-63 (1-0)
*Meciurile 2 au loc joi.
csm oradea asesoft play off meci 1 meci 2 brazi ploiesti
Trofeul Europa League a ajuns la Bucureşti Acuze de licitații măsluite la întâlnirea lui Bolojan cu investitorii

References: CSM 
 CSM 

CSM 
 CSM 
 CSM 

csm